ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยการกำหนดขั้นตอนการขอรับใบอนุญาตการประกอบกิจการไฟฟ้าตามมาตรา๔๗ และการขออนุญาตตามมาตรา ๔๘แห่งพระราชบัญญัติการประกอบกิจการพลังงานพ.ศ. ๒๕๕๐พ.ศ. ๒๕๕๙ เพื่อให้การกำกับดูแลการประกอบกิจการพลังงานเป็นไปอย่างมีประสิทธิภาพตามเจตนารมณ์ของกฎหมายและเพื่อให้การอนุญาตเป็นไปอย่างมีระบบและมีขั้นตอนที่ชัดเจนยิ่งขึ้นตลอดจนอำนวยความสะดวกให้กับผู้ประกอบกิจการพลังงานอาศัยอำนาจตามความในมาตรา๕๐ แห่งพระราชบัญญัติการประกอบกิจการพลังงาน พ.ศ. ๒๕๕๐คณะกรรมการกำกับกิจการพลังงานจึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยการกำหนดขั้นตอนการขอรับใบอนุญาตการประกอบกิจการไฟฟ้าตามมาตรา ๔๗และการขออนุญาตตามมาตรา ๔๘ แห่งพระราชบัญญัติการประกอบกิจการพลังงาน พ.ศ. ๒๕๕๐พ.ศ. ๒๕๕๙ข้อ๒[๑] ระเบียบนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปข้อ๓ ในระเบียบนี้กกพ. หมายความว่า คณะกรรมการกำกับกิจการพลังงานสำนักงาน กกพ. หมายความว่าสำนักงานคณะกรรมการกำกับกิจการพลังงานการประกอบกิจการไฟฟ้า หมายความว่า การประกอบกิจการผลิตไฟฟ้าและการประกอบกิจการระบบจำหน่ายไฟฟ้าการไฟฟ้า หมายความว่าการไฟฟ้าฝ่ายผลิตแห่งประเทศไทย การไฟฟ้านครหลวง การไฟฟ้าส่วนภูมิภาคหรือกิจการไฟฟ้าสวัสดิการสัมปทานกองทัพเรือมาตรา ๓๙ ทวิ หมายความว่ามาตรา ๓๙ ทวิ แห่งพระราชบัญญัติควบคุมอาคาร พ.ศ. ๒๕๒๒โครงการ EHIA หมายความว่าโครงการหรือกิจการที่อาจก่อให้เกิดผลกระทบต่อชุมชนอย่างรุนแรงทั้งทางด้านคุณภาพสิ่งแวดล้อม ทรัพยากรธรรมชาติ และสุขภาพข้อ๔ ให้ประธานกรรมการกำกับกิจการพลังงานเป็นผู้รักษาการตามระเบียบนี้ และคณะกรรมการกำกับกิจการพลังงานเป็นผู้วินิจฉัยชี้ขาดปัญหาเกี่ยวกับการปฏิบัติตามระเบียบนี้หมวด ๑การขอรับใบอนุญาตตามมาตรา๔๗และมาตรา ๔๘ ข้อ๕ ก่อนเริ่มก่อสร้างสถานประกอบกิจการให้ผู้ขอรับใบอนุญาตยื่นแบบคำขอรับใบอนุญาตการประกอบกิจการไฟฟ้าแบบคำขอรับใบอนุญาตประกอบกิจการโรงงาน (ร.ง.๓) ตามกฎหมายว่าด้วยโรงงานและแบบคำขอรับใบอนุญาตก่อสร้างหรือดัดแปลงอาคาร (ข.๑) หรือแบบแจ้งตามมาตรา ๓๙ ทวิรวมถึงเอกสารหลักฐานอื่น ๆ ตามหลักเกณฑ์ที่กฎหมายนั้น ๆกำหนดเพื่อประกอบการพิจารณาอนุญาตต่อสำนักงาน กกพ.หรือยื่นผ่านระบบเครือข่ายคอมพิวเตอร์ของสำนักงาน กกพ.กรณีกิจการไฟฟ้าที่เข้าข่ายได้รับการยกเว้นไม่ต้องขอรับใบอนุญาตประกอบกิจการไฟฟ้าตามที่กำหนดไว้ในพระราชกฤษฎีกากำหนดประเภท ขนาดและลักษณะของกิจการพลังงานที่ได้รับยกเว้นไม่ต้องขอรับใบอนุญาตการประกอบกิจการพลังงานพ.ศ. ๒๕๕๒ ให้ผู้ขอรับใบอนุญาตยื่นเฉพาะแบบคำขอรับใบอนุญาตประกอบกิจการโรงงาน(ร.ง.๓) หรือคำขอรับใบอนุญาตก่อสร้างหรือดัดแปลงอาคาร (ข.๑) หรือแบบแจ้งตามมาตรา๓๙ ทวิข้อ๖ กรณีผู้ขอรับใบอนุญาตยื่นคำขอตามข้อ ๕เพื่อจำหน่ายไฟฟ้าเข้าสู่ระบบโครงข่ายไฟฟ้าของการไฟฟ้าผู้ขอรับใบอนุญาตต้องได้รับการตอบรับซื้อไฟฟ้าหรือมีสัญญาซื้อขายไฟฟ้ากับการไฟฟ้าแล้วข้อ๗ ก่อนยื่นคำขอตามข้อ ๕ และข้อ ๖ผู้ขอรับใบอนุญาตต้องดำเนินการตามกฎหมายอื่นที่เกี่ยวข้อง เช่นกฎหมายด้านสิ่งแวดล้อม กฎหมายว่าด้วยการผังเมือง กฎหมายว่าด้วยการควบคุมอาคาร กฎหมายที่เกี่ยวข้องกับการรับฟังความคิดเห็นและการมีส่วนร่วมของชุมชนหรือผู้มีส่วนได้เสียตลอดจนการจัดหาการสนับสนุนด้านการเงินเพื่อแสดงศักยภาพในการประกอบกิจการพลังงานเพื่อใช้เป็นเอกสารหลักฐานประกอบการพิจารณาคำขอรับใบอนุญาตการประกอบกิจการไฟฟ้าของกกพ.หมวด ๒การปฏิบัติตามหลักเกณฑ์และเงื่อนไขการขอรับใบอนุญาตตามมาตรา ๔๗ ข้อ๘ ห้ามมิให้ผู้ยื่นคำขอรับใบอนุญาตดำเนินการก่อสร้างสถานประกอบกิจการก่อนได้รับใบอนุญาตการประกอบกิจการไฟฟ้าหากยื่นคำขอรับใบอนุญาตในระหว่างหรือหลังก่อสร้างแล้วเสร็จผู้ยื่นคำขอรับใบอนุญาตต้องชำระค่าธรรมเนียมส่วนเพิ่มตามหลักเกณฑ์ที่ กกพ. กำหนดข้อ๙ กรณีการประกอบกิจการไฟฟ้าเข้าข่ายเป็นโครงการEHIA ตามที่กฎหมายกำหนดให้ผู้ขอรับใบอนุญาตยื่นรายงานการวิเคราะห์ผลกระทบสิ่งแวดล้อมสำหรับโครงการEHIA ที่ผ่านความเห็นชอบหรือผ่านการให้ความเห็นจากคณะกรรมการผู้ชำนาญการตามมาตรา ๔๙แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕และให้สำนักงาน กกพ.จัดให้มีการดำเนินการรับฟังความคิดเห็นของประชาชนและผู้มีส่วนได้เสียตามประกาศกกพ. เรื่อง การกำหนดอัตราค่าบริการ และหลักเกณฑ์เงื่อนไขในการจัดให้มีกระบวนการรับฟังความคิดเห็นของประชาชนและผู้มีส่วนได้เสียสำหรับโครงการหรือกิจการที่อาจก่อให้เกิดผลกระทบต่อชุมชนอย่างรุนแรงทั้งด้านคุณภาพสิ่งแวดล้อมทรัพยากรธรรมชาติ และสุขภาพ พ.ศ. ๒๕๕๘โดยผู้ขอรับใบอนุญาตเป็นผู้รับผิดชอบค่าใช้จ่ายข้อ๑๐ ในการยื่นขอรับใบอนุญาตผู้ยื่นคำขอรับใบอนุญาตต้องปฏิบัติตามกฎหมายอื่นที่เกี่ยวข้องและให้ปฏิบัติตามประกาศ กกพ. ในเรื่องต่อไปนี้(๑)ประกาศคณะกรรมการกำกับกิจการพลังงาน เรื่อง มาตรการป้องกัน แก้ไขและติดตามตรวจสอบผลกระทบสิ่งแวดล้อมสำหรับผู้ได้รับการยกเว้นไม่ต้องจัดทำรายงานการวิเคราะห์ผลกระทบสิ่งแวดล้อม ตามกฎหมายว่าด้วยการส่งเสริมและรักษาคุณภาพสิ่งแวดล้อมสำหรับการผลิตไฟฟ้าจากเชื้อเพลิงชีวมวล (ประเภทเชื้อเพลิงแข็ง)(๒)ประกาศคณะกรรมการกำกับกิจการพลังงาน เรื่อง มาตรการป้องกัน แก้ไขและติดตามตรวจสอบผลกระทบสิ่งแวดล้อมสำหรับผู้ประกอบกิจการผลิตไฟฟ้าพลังงานแสงอาทิตย์จากเทคโนโลยีแผงโฟโตโวลเทอิกที่เข้าข่ายต้องได้รับใบอนุญาตประกอบกิจการผลิตไฟฟ้า พ.ศ. ๒๕๕๗(๓)ประกาศคณะกรรมการกำกับกิจการพลังงาน เรื่องมาตรการด้านการออกแบบติดตั้งและการจัดการขยะและกากของเสียสำหรับผู้ประกอบกิจการผลิตไฟฟ้าพลังงานแสงอาทิตย์จากเทคโนโลยีแผงโฟโตโวลเทอิกที่ได้รับการยกเว้นไม่ต้องขอรับใบอนุญาตประกอบกิจการผลิตไฟฟ้า พ.ศ. ๒๕๕๗(๔)ประกาศคณะกรรมการกำกับกิจการพลังงาน เรื่องกำหนดระยะห่างที่ตั้งโครงการผลิตไฟฟ้าจากพลังงานลม และขนาดกำลังการผลิตติดตั้งสำหรับผู้ประกอบกิจการผลิตไฟฟ้าพลังงานลม(๕)เรื่องอื่น ๆ ตามที่ กกพ. ประกาศกำหนดหมวด ๓การจัดทำความเห็นประกอบการพิจารณาอนุญาตของกกพ.ตามมาตรา ๔๗ และ มาตรา ๔๘ ข้อ๑๑ กรณีใบอนุญาตตามมาตรา ๔๘ให้สำนักงาน กกพ.ตรวจสอบเอกสารให้ครบถ้วนและจัดส่งเอกสารให้หน่วยงานที่มีอำนาจหน้าที่ตามกฎหมายนั้นๆ เพื่อขอความเห็น และเมื่อได้รับความเห็นจากหน่วยงานต่าง ๆ แล้ว ให้สำนักงาน กกพ.รวบรวมและจัดทำความเห็นประกอบการพิจารณาออกใบอนุญาตการประกอบกิจการไฟฟ้าใบอนุญาตประกอบกิจการโรงงาน (ร.ง.๔) ใบอนุญาตก่อสร้างหรือดัดแปลงอาคาร (อ.๑)หรือใบรับแจ้งตามมาตรา ๓๙ ทวิ เสนอต่อ กกพ.ทั้งนี้สำหรับใบอนุญาตประกอบกิจการผลิตไฟฟ้าเพื่อจำหน่ายไฟฟ้าเข้าสู่ระบบโครงข่ายไฟฟ้าสำนักงานกกพ. จะจัดทำความเห็นประกอบการพิจารณาออกใบอนุญาตเสนอต่อ กกพ.เมื่อผู้ยื่นคำขอได้จัดส่งสำเนาสัญญาซื้อขายไฟฟ้ากับการไฟฟ้าให้ครบถ้วนแล้วกรณีโครงการEHIA ต้องนำความเห็นของคณะกรรมการผู้ชำนาญการ องค์กรอิสระและรายงานการรับฟังความคิดเห็นของประชาชนและผู้มีส่วนได้เสียที่ได้ดำเนินการตามข้อ๙ มาประกอบการพิจารณาอนุญาตตามมาตรา ๔๗ และมาตรา ๔๘กรณีโครงการหรือกิจการของส่วนราชการรัฐวิสาหกิจ หรือโครงการร่วมกับเอกชน ซึ่งต้องเสนอขอความเห็นชอบจากคณะรัฐมนตรีจะต้องรอผลการพิจารณาของคณะกรรมการสิ่งแวดล้อมแห่งชาติและคณะรัฐมนตรีเพื่อประกอบการพิจารณาอนุญาตของ กกพ. ด้วยข้อ๑๒ กรณีตั้งสถานประกอบกิจการตามกฎหมายว่าด้วยการนิคมอุตสาหกรรมแห่งประเทศไทย ให้ผู้ยื่นคำขอแสดงใบอนุญาตให้ใช้ที่ดินเพื่อประกอบกิจการในพื้นที่นิคมอุตสาหกรรมมาประกอบการพิจารณาออกใบอนุญาตการประกอบกิจการไฟฟ้าของกกพ. ด้วย และหลังจากที่ได้รับใบอนุญาตการประกอบกิจการไฟฟ้าแล้วให้ผู้รับใบอนุญาตนำไปแสดงต่อการนิคมอุตสาหกรรมแห่งประเทศไทยเพื่อประกอบการขอรับใบอนุญาตก่อสร้างอาคารหรือการแจ้งตามมาตรา๓๙ ทวิ ในนิคมอุตสาหกรรมต่อไปหมวด ๔การตรวจสอบสถานประกอบกิจการการขอใช้อาคารควบคุมและการขอรับใบอนุญาตให้ผลิตพลังงานควบคุม ข้อ๑๓ เมื่อผู้รับใบอนุญาตการประกอบกิจการไฟฟ้าได้ดำเนินการก่อสร้างสถานประกอบกิจการใกล้แล้วเสร็จและติดตั้งเครื่องจักรอุปกรณ์สำคัญที่ใช้ในการประกอบกิจการเรียบร้อยแล้วให้แจ้งความประสงค์ให้สำนักงาน กกพ. เข้าตรวจสถานประกอบกิจการ ทั้งนี้ สำนักงาน กกพ.อาจมอบหมายให้พนักงานเจ้าหน้าที่ที่ได้รับการแต่งตั้งจาก กกพ.เข้าตรวจสถานประกอบกิจการในช่วงระยะเวลาก่อสร้างได้กรณีกิจการผลิตไฟฟ้าให้ผู้รับใบอนุญาตยื่นคำขอรับใบอนุญาตทำการผลิตพลังงานควบคุม (พค.๑)ตามกฎหมายว่าด้วยการพัฒนาและส่งเสริมพลังงานต่อสำนักงาน กกพ.หรือยื่นผ่านระบบเครือข่ายคอมพิวเตอร์ของสำนักงาน กกพ.ข้อ๑๔ กรณีเป็นผู้ได้รับใบอนุญาตก่อสร้าง ดัดแปลงหรือเคลื่อนย้ายอาคาร หรือเป็นผู้แจ้งตามมาตรา ๓๙ ทวิเมื่ออาคารที่ใช้ในการประกอบกิจการได้ก่อสร้าง ดัดแปลงหรือเคลื่อนย้ายอาคารแล้วเสร็จ ให้แจ้งสำนักงาน กกพ. และราชการส่วนท้องถิ่นทราบเพื่อให้เจ้าพนักงานท้องถิ่นตรวจสอบการดำเนินการตามเงื่อนไขที่กำหนดในใบอนุญาตหรือที่ได้แจ้งไว้ทั้งนี้ สำนักงาน กกพ.อาจเข้าร่วมตรวจสอบด้วย แล้วแต่กรณีเมื่อราชการส่วนท้องถิ่นแจ้งความเห็นมายังสำนักงาน กกพ.ให้สำนักงาน กกพ. นำเรื่องเสนอ กกพ.พิจารณาออกหนังสือรับรองการขอใช้อาคาร (อ.๖) เพื่อประกอบกิจการพลังงานต่อไปหมวด ๕การทดลองเดินเครื่องจักรและอุปกรณ์และการเริ่มประกอบกิจการ ข้อ๑๕ หลังจากได้รับใบอนุญาตให้ผลิตพลังงานควบคุม(พค.๒) และได้รับความเห็นชอบจากเจ้าของโครงข่ายไฟฟ้าหรือศูนย์ควบคุมระบบไฟฟ้าแล้วสำหรับกรณีจำหน่ายไฟฟ้าเข้าสู่ระบบโครงข่ายไฟฟ้าผู้รับใบอนุญาตสามารถทดลองเดินเครื่องจักรอุปกรณ์โดยเชื่อมต่อกับระบบโครงข่ายไฟฟ้าได้และเมื่อมีความพร้อมให้ผู้รับใบอนุญาตแจ้งเริ่มประกอบกิจการส่วนหนึ่งส่วนใดหรือทั้งหมดไม่ว่าจะเป็นการประกอบกิจการเพื่อจำหน่ายหรือใช้ภายในกิจการของตนเองต่อสำนักงานกกพ. ทั้งนี้ ให้เป็นไปตามหลักเกณฑ์วิธีการและเงื่อนไขการเริ่มประกอบกิจการไฟฟ้าที่ กกพ. ประกาศกำหนดข้อ๑๖ ก่อนเริ่มประกอบกิจการผลิตไฟฟ้าให้ผู้รับใบอนุญาตนำส่งเอกสารหลักฐานที่ได้มีการปรับปรุงเพิ่มเติมต่อสำนักงานกกพ. ตามที่ได้กำหนดไว้ในเงื่อนไขการให้อนุญาตประกอบกิจการผลิตไฟฟ้า เช่นแผนผังสถานประกอบกิจการและแบบการติดตั้งเครื่องจักร (As - Built Drawing)ผังวงจรไฟฟ้าเส้นเดี่ยว (Single Line Diagram) รายละเอียดเครื่องจักรสำคัญพร้อมผลการทดสอบสมรรถนะและประสิทธิภาพของระบบผลิตไฟฟ้า ซึ่งรวมถึงสมดุลพลังงานความร้อน (Heat Balance)สมดุลมวล (Mass Balance) สมดุลน้ำ (Water Balance) และปริมาณมลพิษทางอากาศที่ระบายจากปล่องซึ่งได้รับรองอย่างเป็นทางการหลังจากการทดลองเดินเครื่องและทดสอบระบบรวมถึงรายละเอียดระบบดับเพลิงเป็นต้นข้อ๑๗ สำหรับการประกอบกิจการไฟฟ้าที่เข้าข่ายได้รับการยกเว้นไม่ต้องขอรับใบอนุญาตการประกอบกิจการไฟฟ้าเมื่อได้ก่อสร้างสถานประกอบกิจการและติดตั้งเครื่องจักรอุปกรณ์แล้วเสร็จให้แจ้งต่อสำนักงานกกพ. หรือแจ้งผ่านระบบเครือข่ายคอมพิวเตอร์ของสำนักงาน กกพ.ก่อนจะเริ่มประกอบกิจการ ทั้งนี้เป็นไปตามมาตรา ๔๗ แห่งพระราชบัญญัติการประกอบกิจการพลังงาน พ.ศ. ๒๕๕๐และเป็นไปตามที่ กกพ. ประกาศกำหนดข้อ๑๘ ให้ผู้ประกอบกิจการผลิตไฟฟ้านำหนังสือรับแจ้งเริ่มประกอบกิจการหรือหนังสือรับแจ้งการประกอบกิจการผลิตไฟฟ้าที่ได้รับการยกเว้นไม่ต้องขอรับใบอนุญาตที่สำนักงานกกพ.ออกให้เป็นหลักฐานไปแสดงต่อการไฟฟ้าก่อนเริ่มประกอบกิจการและจำหน่ายไฟฟ้าเข้าสู่ระบบโครงข่ายไฟฟ้าทั้งนี้ให้หนังสือดังกล่าวถือเป็นเอกสารสำคัญในการเริ่มต้นซื้อขายไฟฟ้าของการไฟฟ้าด้วยข้อ๑๙ กรณีผู้รับใบอนุญาตไม่สามารถเริ่มการประกอบกิจการไฟฟ้าได้ตามที่แจ้งไว้ให้ผู้รับใบอนุญาตมีหนังสือถึงสำนักงาน กกพ. ภายในสามสิบวันนับจากวันที่เริ่มการประกอบกิจการไฟฟ้าเพื่อแจ้งปรับปรุงวันเริ่มการประกอบกิจการไฟฟ้าพร้อมรายงานข้อเท็จจริงและเหตุผลประกอบทั้งนี้แนบสำเนาหลักฐานการแจ้งยืนยันวันและเวลาเริ่มประกอบกิจการเชิงพาณิชย์จากการไฟฟ้าด้วยสำหรับกรณีจำหน่ายไฟฟ้าเข้าสู่ระบบโครงข่ายไฟฟ้าหมวด ๖การขออนุญาตเปลี่ยนแปลงรายการซึ่งเป็นสาระสำคัญในการประกอบกิจการไฟฟ้าของผู้รับใบอนุญาต ข้อ๒๐ หากผู้รับใบอนุญาตมีความประสงค์จะเปลี่ยนแปลงรายการซึ่งเป็นสาระสำคัญในการประกอบกิจการไฟฟ้าที่ได้รับอนุญาตจากกกพ. ทั้งตามมาตรา ๔๗ และมาตรา ๔๘ เช่น ขนาดกำลังการผลิตติดตั้งประเภทเทคโนโลยีและเชื้อเพลิงหรือแหล่งพลังงานต้นกำลัง แผนผังโครงการ รวมทั้งรายละเอียดโครงการที่เกี่ยวข้องกับความปลอดภัยและสิ่งแวดล้อมเป็นต้น ผู้รับใบอนุญาตต้องยื่นคำขออนุญาตเปลี่ยนแปลงรายการดังกล่าวต่อสำนักงานกกพ. เพื่อให้ กกพ. พิจารณาเห็นชอบก่อนทั้งนี้หากเป็นโครงการหรือกิจการตามกฎหมายว่าด้วยการส่งเสริมและรักษาคุณภาพสิ่งแวดล้อมจะต้องดำเนินการตามเงื่อนไขทั่วไปที่ระบุไว้ในรายงานการวิเคราะห์ผลกระทบสิ่งแวดล้อมก่อนกรณีมีการเปลี่ยนแปลงรายการตามวรรคหนึ่งเกี่ยวข้องกับขอบเขตของใบอนุญาตใบใดใบหนึ่งหรือหลายใบตามมาตรา ๔๗ และมาตรา ๔๘ให้ผู้รับใบอนุญาตจัดทำแบบคำขอแยกตามประเภทใบอนุญาตมายื่นพร้อมกันที่สำนักงาน กกพ.กรณีเป็นใบอนุญาตอื่นตามมาตรา๔๘ ให้สำนักงาน กกพ. ตรวจสอบเอกสารเบื้องต้นและจัดส่งให้หน่วยงานเจ้าของกฎหมายเพื่อให้ความเห็นและเมื่อได้รับความเห็นจากหน่วยงานต่างๆ แล้วให้สำนักงาน กกพ. รวบรวบและจัดทำความเห็นประกอบการพิจารณาของ กกพ.บทเฉพาะกาล ข้อ๒๑ มิให้นำความในหมวด ๑มาใช้บังคับกับผู้ที่ยื่นคำขอรับใบอนุญาตประกอบกิจการโรงงานไว้กับสำนักงานอุตสาหกรรมจังหวัดหรือกรมโรงงานอุตสาหกรรมตามกฎหมายว่าด้วยโรงงานหรือการนิคมอุตสาหกรรมแห่งประเทศไทยตามกฎหมายว่าด้วยการนิคมอุตสาหกรรมแห่งประเทศไทยก่อนวันที่ระเบียบนี้ใช้บังคับประกาศ ณ วันที่ ๒๔พฤศจิกายน พ.ศ. ๒๕๕๙พรเทพ ธัญญพงศ์ชัยประธานกรรมการกำกับกิจการพลังงานวริญา/ปริยานุช/จัดทำ๑๓ มกราคม ๒๕๖๐นุสรา/ตรวจ๑๓ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๐ ง/หน้า ๑/๑๑ มกราคม ๒๕๖๐